Πανεπιστήμιο Πελοποννήσου

Το Πανεπιστήμιο Πελοποννήσου (ΠΑ.ΠΕΛ.) είναι Ελληνικό Ανώτατο Εκπαιδευτικό Ίδρυμα με έδρα την Τρίπολη. Το ΠΑ.ΠΕΛ. αποτελείται από 9 σχολές και 22 τμήματα σε πόλεις της Περιφέρειας Πελοποννήσου (Τρίπολη, Καλαμάτα, Ναύπλιο, Κόρινθος, Σπάρτη) και της Περιφέρειας Δυτικής Ελλάδας (Πάτρα) με περισσότερους από 25.000 σπουδαστές όλων των κύκλων σπουδών.

Ιστορία
Στόχος της ίδρυσης και λειτουργίας του Πανεπιστημίου Πελοποννήσου είναι η δημιουργική συμβολή στην ανάπτυξη της τριτοβάθμιας εκπαίδευσης στην περιφέρεια, με ποιοτικές προδιαγραφές που ανταποκρίνονται ως προς το περιεχόμενο των σπουδών, την έρευνα και τη διδασκαλία στις απαιτήσεις ενός σύγχρονου Πανεπιστημίου με ευρωπαϊκή και διεθνή εμβέλεια.

Ιδρύθηκε βάσει του Προεδρικού Διατάγματος 13/2000 και υπήρξε αίτημα δεκαετιών της τοπικής κοινωνίας, ειδικά μετά το κλείσιμο της Παιδαγωγικής Ακαδημίας της Τρίπολης. Η λειτουργία του Πανεπιστημίου εγκαινιάστηκε στις 20 Σεπτεμβρίου 2002 με την έναρξη λειτουργίας του Τμήματος Επιστήμης και Τεχνολογίας Υπολογιστών και του Τμήματος Επιστήμης και Τεχνολογίας Τηλεπικοινωνιών της Σχολής Θετικών Επιστημών και Τεχνολογίας.

Με τον νόμο 4610/2019 το Τεχνολογικό Εκπαιδευτικό Ίδρυμα Δυτικής Ελλάδας καταργείται και τα τμήματα της ΣΤΕ απορροφούνται από το Πανεπιστήμιο Πελοποννήσου, καθώς και το Τεχνολογικό Εκπαιδευτικό Ίδρυμα Πελοποννήσου καταργήθηκε ως αυτοτελές νομικό πρόσωπο και συγχωνεύθηκε με το Πανεπιστήμιο Πελοποννήσου.

Η Πρυτανεία του Πανεπιστήμιου στεγάζεται κοντά στο κέντρο της πόλης, στο σπίτι όπου γεννήθηκε ο ποιητής Κώστας Καρυωτάκης.

Έμβλημα
Το έμβλημα του ιδρύματος είναι ο Πέλοπας.

Αποστολή
Ενίσχυση της επιστημονικής έρευνας και της παραγωγής νέας γνώσης.
Αναβάθμιση της εκπαιδευτικής διαδικασίας και των προγραμμάτων σπουδών.
Παροχή υποστηρικτικών υπηρεσιών στους φοιτητές αλλά και στους απόφοιτους.
Ανάπτυξη της εξωστρέφειας και της διεθνοποίησης του Πανεπιστημίου.
Υποστήριξη όλων των αναπτυξιακών πρωτοβουλιών σε περιφερειακό και εθνικό επίπεδο.
Σύνδεση του Πανεπιστημίου με την τοπική κοινωνία και ουσιαστική συμβολή στην κοινωνική συνοχή.
Δημιουργία κουλτούρας γόνιμου διαλόγου και σεβασμού στη διαφορετικότητα σε όλη την ακαδημαϊκή κοινότητα.
Ενσωμάτωση των Τεχνολογιών Πληροφορίας και Επικοινωνίας.
Συμπαράσταση σε όλες τις Ευαίσθητες Κοινωνικά Ομάδες.

Σχολές και τμήματα
Το Πανεπιστήμιο Πελοποννήσου προσφέρει προπτυχιακές, μεταπτυχιακές και διδακτορικές σπουδές, καθώς και επιμορφωτικές δράσεις δια βίου μάθησης.

Προπτυχιακά προγράμματα σπουδών

Μεταπτυχιακά προγράμματα σπουδών
Τα τμήματα προσφέρουν προγράμματα μεταπτυχιακών σπουδών στους εξής τομείς:

Τμήμα Φιλολογίας
Αρχαία και Νέα Ελληνική Φιλολογία.
Βυζαντινός κόσμος: Η σχέση του με την Αρχαιότητα και το Νεότερο Ελληνισμό (σε συνεργασία με το Ινστιτούτο Έρευνας Βυζαντινού Πολιτισμού (ΙΝ.Ε.Β.Υ.Π.), Ε.Π.Ι. του Πανεπιστημίου Πελοποννήσου).

Τμήμα Πολιτικής Επιστήμης και Διεθνών Σχέσεων
Διακυβέρνηση και Δημόσιες Πολιτικές.
Μεσογειακές Σπουδές (Κοινό Μεταπτυχιακό Δίπλωμα του Τμήματος Πολιτικής Επιστήμης και Διεθνών Σχέσεων του Πανεπιστημίου Πελοποννήσου και του Τμήματος Οικονομικής και Χρηματοοικονομικής Επιστήμης του Πανεπιστημίου Νεάπολις Πάφου της Κύπρου).
Παγκόσμιες Προκλήσεις και Συστήματα Αναλύσεων.
Τοπική και Περιφερειακή Ανάπτυξη και Αυτοδιοίκηση (σε συνεργασία με το Τμήμα Διοίκησης Επιχειρήσεων του Πανεπιστημίου Πειραιώς και του Τμήματος Οικονομικών Επιστημών του Πανεπιστημίου Θράκης).

Τμήμα Πληροφορικής και Τηλεπικοινωνιών
Διαστημική Επιστήμη, Τεχνολογίες και Εφαρμογές.

Τμήμα Θεατρικών Σπουδών
Δραματική Τέχνη και Παραστατικές Τέχνες στην Εκπαίδευση και Δια Βίου Μάθηση.
Θέατρο και Κοινωνία: Θεωρία, Σκηνική Πράξη και Διδακτική.

Τμήμα Πληροφορικής και Τηλεπικοινωνιών
Επιστήμη Υπολογιστών.
Σύγχρονες Ασύρματες Επικοινωνίες.
Διαστημική Επιστήμη, Τεχνολογίες και Εφαρμογές (σε συνεργασία με το Εθνικό Αστεροσκοπείο Αθηνών).
Επιστήμη Δεδομένων (σε συνεργασία με το Εθνικό Κέντρο Έρευνας Φυσικών Επιστημών "Δημόκριτος").

Τμήμα Οικονομικών Επιστημών
Οργάνωση και Διοίκηση Δημοσίων Υπηρεσιών, Δημοσίων Οργανισμών και Επιχειρήσεων.

Τμήμα Λογιστικής Και Χρηματοοικονομικής
Λογιστική και Χρηματοοικονομική.
Διοίκηση και Χρηματοοικονομικός Σχεδιασμός για Στελέχη Δημοσίου και Ιδιωτικού Τομέα.

Τμήμα Οργάνωσης και Διαχείρισης Αθλητισμού
Οργάνωση και Διαχείριση Αθλητικών Δραστηριοτήτων για άτομα με αναπηρίες (Α.με.Α.)
Διοίκηση Αθλητικών Οργανισμών και Επιχειρήσεων.
Ολυμπιακές Σπουδές, Ολυμπιακή Παιδεία, οργάνωση και Διαχείριση Ολυμπιακών Εκδηλώσεων.
Ηθική και Ακεραιότητα στον Αθλητισμό (στο πλαίσιο του προγράμματος Erasmus Mundus σε συνεργασία με το Πανεπιστήμιο Swansea (Ηνωμένο Βασίλειο), το Πανεπιστήμιο Katholieke (Βέλγιο), το Πανεπιστήμιο Pompeu Fabra (Ισπανία), το Πανεπιστήμιο Charles (Τσεχία), το Πανεπιστήμιο Johannes Gutenberg (Γερμανία)).

Τμήμα Ιστορίας, Αρχαιολογίας και Διαχείρισης Πολιτισμικών Αγαθών
Cultural Heritage Materials and Technologies (σε συνεργασία με το ΕΚΕΦΕ Δημόκριτος και το Εθνικό Αστεροσκοπείο Αθηνών).
Νεότερη και Σύγχρονη Ιστορία: Νέες θεωρήσεις και προοπτικές.

Τμήμα Κοινωνικής και Εκπαιδευτικής Πολιτικής
Εκπαιδευτική Πολιτική: Σχεδιασμός, Ανάπτυξη και Διοίκηση.
Κοινωνική Πολιτική.
Πολιτική Ανώτατης Εκπαίδευσης: Θεωρία και Πράξη (σε συνεργασία με το Τμήμα Επιστημών της Εκπαίδευσης και Κοινωνικής Εργασίας της Σχολής Ανθρωπιστικών και Κοινωνικών Επιστημών του Πανεπιστημίου Πατρών και το Παιδαγωγικό Τμήμα Δημοτικής Εκπαίδευσης του Πανεπιστημίου Αιγαίου).
Τμήμα Ηλεκτρολόγων Μηχανικών και Μηχανικών Υπολογιστών

 Τεχνολογίες και Υπηρεσίες Ευφυών Συστημάτων Πληροφορικής και Τηλεπικοινωνιών.

Έρευνα
Αυτή τη στιγμή 155 ερευνητικά χρηματοδοτούμενα προγράμματα (70 διεθνή και 85 εθνικά) ανταγωνιστικού χαρακτήρα βρίσκονται σε εξέλιξη (συμμετοχή σε 7 Horizon 2020 και 19 Erasmus+ έργα).

Εξωστρέφεια
Συνεργασία με 8 εθνικά και 13 ξένα Πανεπιστήμια από διαφορετικές χώρες.
Συνεργασία με 30 εθνικούς και 3 διεθνείς φορείς (Υπουργεία, Περιφέρειες, Δήμους, Επιμελητήρια, Ινστιτούτα, Ερευνητικά Κέντρα, ιδιωτικούς φιλανθρωπικούς οργανισμούς κ.ά.)

Κοινωνική Προσφορά μέσω:
της συνεργασίας με την Περιφέρεια Πελοποννήσου.
της συμμετοχής του προσωπικού, των φοιτητών και των αποφοίτων μας σε ένα ευρύ φάσμα δραστηριοτήτων.

Erasmus+

250 Διϊδρυματικές Συμφωνίες σε 26 χώρες
Φοιτητές:
306 φοιτητές έχουν μετακινηθεί στο εξωτερικό για Σπουδές και 221 για πρακτική άσκηση.
171 φοιτητές του εξωτερικού ήρθαν για σπουδές και 99 για πρακτική άσκηση.

Διδακτικό Προσωπικό:
103 Διδάσκοντες μετακινήθηκαν στο εξωτερικό για διδασκαλία και 119 ήρθαν στο Πανεπιστήμιο Πελοποννήσου.

Επιμόρφωση Διοικητικού Προσωπικού:
89 μέλη διοικητικού προσωπικού μετακινήθηκαν στο εξωτερικό και 66 αποδεχτήκαμε για επιμορφωτικούς σκοπούς.

Ακαδημαϊκή αξιολόγηση
Το 2016 το Πανεπιστήμιο Πελοποννήσου αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) και έλαβε συνολικά Θετική αξιολόγηση.

Δείτε επίσης
Ανώτατα Εκπαιδευτικά Ιδρύματα στην Ελλάδα
Πανεπιστήμιο Πατρών
Τεχνολογικό Εκπαιδευτικό Ίδρυμα Δυτικής Ελλάδας
Τεχνολογικό Εκπαιδευτικό Ίδρυμα Πελοποννήσου

Παραπομπές

Εξωτερικοί σύνδεσμοι
Πανεπιστήμιο Πελοποννήσου - Επίσημη Ιστοσελίδα  
Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ)  
Μονάδα Διασφάλισης Ποιότητας και Αξιολόγησης Πανεπιστημίου Πελοποννήσου 

Πανεπιστήμια στην Ελλάδα
Περιφέρεια Πελοποννήσου
Πανεπιστήμιο Πελοποννήσου